Orós Baixo

Orós Baixo (Orós Bajo en castellano) ye un chicot lugar d'a provincia de Uesca situato en a Tierra de Biescas. Catálogo de pueblos y municipios de Aragón. Estadística de población y nomenclaturas toponímicas entre 1900 y 2004 (PDF), Gubierno d'Aragón, 2005, ISBN 84-7753-366-0, p.358 Se troba a 1 km. d'o vecín Orós Alto y a 5 km. de Biescas.

Perteneixeba a Oliván dica que s'unioron os dos a o municipio de Biescas en 1960-1970.

 Toponimia 
Se deciba Orós de Yuso entre 1495 y 1606 y Urus de Luso el Baixo en 1646. Dende 1713 ye Orós Baixo ta diferenciar-lo d'Orós Alto, que anque ye mas baixo en altaria se troba auguas entalto d'o río Galligo.

O chentilicio d'Orós Baixo ye orosino, pero les dicen en a redolada "papudos". As casas d'o lugar son Badías, Gregorio, Matías, Sebastián, Valentina, Isábal, Otal, Molinera, de Pescador, Franca, de Lorro y Morel.

 Molimentos 
A suya Ilesia de Santa Olaria de Mérida d'Orós Baixo, una ilesia adedicada a Santa Olaria de Mérida, d'estilo romanico-mozarabe d'o sieglo XI Jaime Cobreros Aguirre: Las rutas del románico en España. Volumen II: Aragón, Cataluña, Navarra, País Vasco y La Rioja, Grupo Anaya, S.A., Madrit, 2004, 1era edición, ISBN 84-9776-112-X, p.167. que fa parte d'as ilesias de Sarrablo. Tien una abside de siet arcadas, a suya nau ye rectangular con o teito de fusta. Ye la ilesia parroquial d'o lugar. Parroquias del Arciprestazgo de Biescas en o sitio web d'a Diocesi de Chaca.

Entre os atractivos naturals ye o barranco d'os Lucars, amás de que se puet baixar por o barranco fendo rápel, se pueden veyer as formacions de flysch en o salto d'augua que ye amán d'Orós.

 Referencias 

 Bibliografía 
 Alfonso Zapater: Aragón pueblo a pueblo, 4. Mainer Til Editores, S.L. ISBN 84-89122-03-2.

 Vinclos externos 

  A. García Omedes: Orós Baixo en RomanicoAragonés.com''.
  Barranco d'os Lucars

*